**ΑΝΑΚΟΙΝΩΣΗ**

Πραγματοποιήθηκε κοινή συνάντηση στο γραφείο του Δημάρχου Ακτίου – Βόνιτσας με τον Σεβασμιότατο Μητροπολίτη Αιτωλίας και Ακαρνανίας κ. Κ. Δαμασκηνό, τον Πρωτοσύγγελο Παν/τατοΑρχιμ. Θεόκλητο Ράπτη, τον Γενικό Αρχιερατικό Επίτροπο Παν/τατοΑρχιμ. Πατήρ Ιωσήφ Ζωγράφο, τον Αρχιερατικό Επίτροπο Βονίτσης – Πρωτοπρεσβύτερο κο Χρήστο Βέττα καθώς και τον κ. Δημήτριο Μασούρα, νομικό Σύμβουλο της ενορίας του Αγίου Σπυρίδωνος και τον κ. Ιωάννη Τσιτουρίδη, Αντιδήμαρχο Δημοτικής Περιουσίας. Στην κοινή αυτή συνάντηση συζητήθηκαν θέματα όπως χρόνια κτιριακά προβλήματα των ναών της ευρύτερης αρχιερατικής περιφέρειας αλλά και της οικείας ενορίας καθώς και δυνατότητες άμεσης επίλυσής τους.

 Επιπλέον, αναπτύχθηκε το ζήτημα της ανάγκης για την γενικότερη ανάπτυξη του θρησκευτικού τουρισμού με την ανάδειξη από τους φορείς του Δήμου και της ενορίας των Μοναστηριών αλλά και των Ιερών Προσκυνημάτων αυτής. Ο Σεβασμιότατος Μητροπολίτηςκ. Κ.Δαμασκηνός ζήτησε από τον Δήμαρχο εάν υπάρχει δυνατότητα να κατασκευαστούν όσο περισσότεροι αγροτικοί δρόμοι οδηγούν στα μοναστήρια, αίτημα το οποίο έγινε με χαρά αποδεκτό από τον δήμαρχο να εξεταστεί στα επόμενα χρηματοδοτικάεργαλεία που θα ανοίξουν.

 Περαιτέρω, μεταξύ του Δήμαρχου και του Σεβασμιοτάτου Μητροπολίτου συμφωνήθηκε να μην προχωρήσει η ανταλλαγή των οικοπέδων εκκλησίας και δήμου και να κατασκευαστεί ο νέος ναός του Αγίου Σπυρίδωνα σε οικόπεδο ιδιοκτησίας της εκκλησίας. Παράλληλα, ο Δήμαρχος δεσμεύτηκε ένας ειδικός σύμβουλος του να ασχοληθεί για τον σχεδιασμό της αρχιτεκτονικής μελέτης του νέου Ιερού Ναού στη Βόνιτσα, καθ υπόδειξη του μητροπολιτικού συμβουλίου και των αναγκών της τοπικής εκκλησίας και με βάση αυτά που θα ζητηθούναπό την τοπική εκκλησία , και σύμφωνα με την κείμενη νομοθεσία να βοηθήσει αρχικά έτσι με την μελέτη – αδειοδοτήσεις για τον ιερό ναό και στη συνέχεια με ότι απαιτηθεί στα πλαίσια των δυνατοτήτων του Δήμου.

Εκ του Δήμου